CELEX: 62012CA0571
Language: mt
Date: 2014-02-27 00:00:00
Title: Kawża C-571/12: Sentenza tal-Qorti tal-Ġustizzja (It-Tielet Awla) tas- 27 ta’ Frar 2014 (talba għal deċiżjoni preliminari tal-Augstākās tiesas Senāts – il-Latvja) – SIA Greencarrier Freight Services Latvia vs Valsts ieņēmumu dienests (Rinviju għal deċiżjoni preliminari — Kodiċi Doganali tal-Komunità — Artikoli 70(1) u 78 — Dikjarazzjonijiet doganali — Eżami parzjali tal-merkanzija — Teħid ta’ kampjuni — Kodiċi żbaljat — Estensjoni tar-riżultati għall-merkanzija identika koperta minn dikjarazzjonijiet doganali preċedenti wara l-għoti tar-rilaxx — Eżami wara r-rilaxx — Impossibbiltà li jintalab eżami supplimentari tal-merkanzija)

14.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 112/10
            
         Sentenza tal-Qorti tal-Ġustizzja (It-Tielet Awla) tas-27 ta’ Frar 2014 (talba għal deċiżjoni preliminari tal-Augstākās tiesas Senāts – il-Latvja) – SIA Greencarrier Freight Services Latvia vs Valsts ieņēmumu dienests
   (Kawża C-571/12) (1)
   
   ((Rinviju għal deċiżjoni preliminari - Kodiċi Doganali tal-Komunità - Artikoli 70(1) u 78 - Dikjarazzjonijiet doganali - Eżami parzjali tal-merkanzija - Teħid ta’ kampjuni - Kodiċi żbaljat - Estensjoni tar-riżultati għall-merkanzija identika koperta minn dikjarazzjonijiet doganali preċedenti wara l-għoti tar-rilaxx - Eżami wara r-rilaxx - Impossibbiltà li jintalab eżami supplimentari tal-merkanzija))
   2014/C 112/11
   Lingwa tal-kawża: il-Latvjan
   
      Qorti tar-rinviju
   
   Augstākās tiesas Senāts
   
      Partijiet fil-kawża prinċipali
   
   
      Rikorrenti: SIA Greencarrier Freight Services Latvia
   
      Konvenuta: Valsts ieņēmumu dienests
   
      Suġġett
   
   Talba għal deċiżjoni preliminari – Augstākās tiesas Senāts – Interpretazzjoni tal-ewwel subparagrafu tal-Artikolu 70(1) u tal-Artikolu 78(2) tar-Regolament tal-Kunsill (KEE) Nru 2913/92, tat-12 ta’ Ottubru 1992, li jwaqqaf il-Kodiċi Doganali tal-Komunità (ĠU Edizzjoni Speċjali bil-Malti, Kapitolu 2, Vol. 4, p. 307) – Applikazzjoni tar-riżultati ta’ verifiki parzjali li jirrigwardaw il-merkanzija inkluża fid-dikjarazzjonijiet doganali għall-merkanzija identika inkluża f’dikjarazzjonijiet oħra – Ammissibbiltà ta’ tali prassi mill-awtoritajiet doganali – Eżami wara r-rilaxx – Estensjoni tar-riżultati tal-verifiki għal dikjarazzjonijiet li ma jistgħux jiġu vverifikati iktar
   
      Dispożittiv
   
   L-Artikolu 70(1) tar-Regolament tal-Kunsill (KEE) Nru 2913/92, tat-12 ta’ Ottubru 1992, li jwaqqaf il-Kodiċi Doganali tal-Komunità, għandu jiġi interpretat fis-sens li peress li huwa applikabbli biss għall-merkanzija li hija suġġetta għall-“[istess] dikjarazzjoni”, meta din il-merkanzija tiġi eżaminata mill-awtoritajiet doganali matul il-perijodu preċedenti għar-rilaxx minn dawn tal-aħħar tal-imsemmija merkanzija, din id-dispożizzjoni ma tippermettix lil dawn l-awtoritajiet, f’każ bħal dak fil-kawża prinċipali, li jestendu r-riżultati ta’ eżami parzjali ta’ merkanzija msemmija minn dikjarazzjoni doganali għal merkanzija msemmija minn dikjarazzjonijiet doganali preċedenti li kienet diġà rrilaxxata minn dawn l-istess awtoritajiet.
   Min-naħa l-oħra, l-Artikolu 78 ta’ dan ir-regolament għandu jiġi interpretat fis-sens li jippermetti lill-awtoritajiet doganali li jestendu r-riżultati tal-eżami parzjali ta’ merkanzija msemmija minn dikjarazzjoni doganali, imwettaq permezz ta’ kampjuni meħuda minnha, għal merkanzija msemmija minn dikjarazzjonijiet preċedenti suġġetta mill-istess dikjarant doganali, li ma kinitx u ma tistax tkun suġġetta għal tali eżami, peress li jkun sar ir-rilaxx, meta din il-merkanzija hija identika, fatt li hija l-qorti tar-rinviju li għandha tivverifika.
   
      (1)  ĠU C 38, 09.02.2013.